ബെഹ്റ അവധിയിലല്ല ഔദ്യോഗിക ആവശ്യത്തിനായി ഒറീസയിലേക്ക് പോകുന്നുവെന്ന് വിശദീകരണം തിരുവനന്തപുരം: മോന്സന് മാവുങ്കലുമായുള്ള ബന്ധത്തിന്റെ പേരില് വിവാദത്തിലായ, മുന് ഡിജിപിയും കൊച്ചി മെട്രോ എംഡിയുമായ ലോക്നാഥ് ബെഹ്റ അവധിയില് പ്രവേശിച്ചിട്ടില്ലെന്ന് ഔദ്യോഗിക വിവരം. അവധിയില് പ്രവേശിച്ചിട്ടില്ല, ഔദ്യോഗിക ആവശ്യത്തിനാണ് ഒറീസയിലേക്ക് പോകുന്നതെന്നാണ് ലോക്നാഥ് ബെഹ്റയുടെ വിശദീകരണം. ഒറീസയില് അഭിമുഖ പരീക്ഷക്കു വേണ്ടി പോകുന്നുവെന്നാണ് വിവരം. മൂന്ന് ദിവസമായി ബെഹ്റ ഓഫീസിലെത്തുന്നില്ല എന്നും അദ്ദേഹം അവധിയിലാണ് എന്നും ചര്ച്ചകള് ഉയര്ന്നിരുന്നു. വിവാദത്തിലായ പശ്ചാത്തലത്തില് മോന്സന് മാവുങ്കല് കേസ് അന്വേഷണം പൂര്ത്തിയാകുന്നത് വരെയെങ്കിലും ബെഹ്റയെ മാറ്റിനിര്ത്തണമെന്ന ആവശ്യം ശക്തമാകുന്നതിനിടെയാണ് അദ്ദേഹം ഓഫീസിലെത്തുന്നില്ലെന്ന് വിവരം പുറത്തുവന്നത്. മോന്സനൊപ്പമുള്ള ബെഹ്റയുടെ ചിത്രങ്ങള് വ്യാപകമായി പ്രചരിച്ചിരുന്നു. പൊലീസിന്റെ ബീറ്റ് ബുക്ക് മോന്സന്റെ വീടിനു മുന്നില് സ്ഥാപിച്ചത് ലോക്നാഥ് ബെഹ്റയുടെ നിര്ദ്ദേശപ്രകാരമായിരുന്നു എന്ന വിവരവും പുറത്തുവന്നിരുന്നു. വിവാദമായതോടെ ഇത് പൊലീസ് എടുത്തുമാറ്റിയിരുന്നു. അതിനിടെ, മുഖ്യമന്ത്രി പൊലീസുകാരുടെ വിപുലമായ യോഗം വിളിച്ചിട്ടുണ്ട് . ഞായറാഴ്ചയാണ് യോഗം. സര്ക്കാരിന്റെ പ്രവര്ത്തനം അളക്കുന്നതില് പൊലീസിന്റെ ഇടപെടലും ഘടകമാകുമെന്ന് മുഖ്യമന്ത്രി സേനയെ ഓര്മ്മിപ്പിച്ചു. മോണ്സണ് മാവുങ്കലും മുന് പൊലീസ് മേധാവി ലോക്നാഥ് ബെഹ്റയും തമ്മിലെ ബന്ധത്തിന്റെ കടുതല് വിവരങ്ങള് പുറത്ത് വരുന്നത് സര്ക്കാരിനെ വെട്ടിലാക്കിക്കഴിഞ്ഞു. ഇന്റലിജന്സ് റിപ്പോര്ട്ട് ഉണ്ടായിട്ടും മോണ്സന്റെ വീടുകള്ക്ക് സംരക്ഷണം ഒരുക്കാന് ബെഹ്റ നിര്ദ്ദേശിച്ചതും. മുന് ഡിഐജി സുരേന്ദ്രനും മോന്സനുമായുള്ള ബന്ധവും കേസ് അട്ടിമറിക്കാന് ഐജി ലക്ഷ്മണ് ഇടപെട്ടതുമെല്ലാം വിവാദമായിക്കഴിഞ്ഞു. മോണ്സനെതിരായ പീഡന പരാതി പൊലീസുകാര് ഒതുക്കിയെന്ന ഇരയുടെ ആരോപണവും സേനക്കാകെ നാണക്കേേടായി മാറി. പുരാവസ്തു തട്ടിപ്പിനൊപ്പം അടുത്തിടെ ഉയര്ന്ന പൊലീസ് ഉള്പ്പെട്ട ഹണിട്രാപ്പ് കേസ് അടക്കമുള്ള ആരോപണങ്ങള് കൂൂടി പരിഗണിച്ചാണ് മുഖ്യമന്ത്രി യോഗം വിളിച്ചത്. ഡിജിപി മുതല് എസ് എച്ച് ഒ മാര് വരെയുള്ളവര് ഓണ്ലൈന് യോഗത്തില് പങ്കെടുക്കണമെന്നാണ് നിര്ദ്ദേശം